Pärnu kesklinna tuiksoonel, Uuel tänaval asuvast Pärnu Külastuskeskusest  leiad alati abi. Pakume orienteerumiseks piirkonna kaarte ja teisi tutvustavaid trükiseid, soovitusi majutus- ja söögikoha valimisel, ideid puhkepäevade sisustamiseks ja reisimarsruutide koostamiseks. Oleme alati kursis, kus ja mida väärtuslikku toimub Pärnus ja Pärnumaal. Koostöös Eesti teiste turismiinfokeskustega tutvustame meie maa ilusamaid ja põnevamaid piirkondi.